Diari Oficial de la Generalitat Valenciana


Sumari del DOGV 8102, del 09-08-2017 (2017/6627)

RESOLUCIÓ de 14 de juny de 2017, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 30/13-AIA el Verger.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8102

Data del DOGV
:   09-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6627


Data del document
:   14-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 14 de juny de 2017, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 30/13-AIA el Verger. [2017/6627]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 30/13-AIA el Verger.  
  
Declaració d'impacte ambiental  
Expedient: 30/13-AIA.  
Títol: planta de selecció i transferència de residus no perillosos.  
Promotor: Excavaciones Blas Antequera, SL.  
Autoritat substantiva: DTITMA Alacant.  
Localització: carrer d'Elx, núm. 28, 03243 el Verger (Alacant).  
  
Descripció del projecte  
1r. Objecte del projecte:  
La mercantil Excavaciones Blas Antequera, SL, pretén desenvolupar una activitat de planta de selecció i transferència de residus no perillosos en una parcel·la ubicada en el carrer d'Elx, núm. 28, dins del polígon industrial, sector E, lot núm. 4, del Verger (Alacant) de 971,84 m².  
L'objecte és la sol·licitud d'autorització ambiental integrada d'acord amb la Llei 2/2006, de 5 de maig, de Prevenció de la Contaminació i Qualitat Ambiental.  
2n. Principals característiques del projecte d'acord amb la documentació aportada.  
L'activitat s'exercirà en l'interior d'una nau preexistent de 700 m², en una parcel·la amb una superfície total de 1.000 m².  
La parcel·la on es pretén realitzar l'activitat està classificada i qualificada com a sòl urbà industrial, i la compatibilitat urbanística del projecte queda acreditada per mitjà de certificat de l'Ajuntament del Verger, de 26 de gener de 2009.  
Les operacions de selecció de residus, i també les maquinàries utilitzades es realitzaran i es trobaran sota coberta dins de la nau. Tant els materials acabats (premsats i embalats) com els aplecs s'emmagatzemaran en l'interior de la planta. Aquests últims s'emmagatzemaran dins de contenidors dels quals s'extrauran periòdicament.  
La nau està connectada a les xarxes de subministrament elèctric i d'aigua potable del municipi. També hi ha la corresponent connexió de la xarxa d'evacuació d'aigües sanitàries a la xarxa de clavegueram del polígon. Tota la solera de la nau està pavimentada i impermeabilitzada amb formigó, i també l'exterior de la parcel·la i la contornada del polígon que també estan pavimentats.  
Descripció del procés productiu  
L'activitat a desenvolupar consistirà en la recepció dels diferents tipus de residus que es tractaran en la planta, la seua separació i classificació segons tipologia, el premsatge i embalatge d'aquells que ho permeten, i la transferència com a matèria primària per a altres instal·lacions de reciclatge.  
El procés bàsic de la planta constarà de les fases següents:  
A. Control en la recepció del residu.  
B. Separació primària i selecció manual.  
C. Garbellament i separació (PT-SCREEN).  
D. Premsatge i embalatge.  
E. Transferència.  
Fase A: control de recepció de residus  
Consisteix a registrar l'origen i la tipologia, procedir a una primera observació del residu, a fi d'evitar l'entrada a la planta de residus que per les seues característiques no es puguen tractar en aquesta.  
Es decidirà la idoneïtat de la recepció del residu o bé el seu rebuig, en funció de la naturalesa d'aquest, i s'indicarà el lloc previst per a la seua descàrrega.  
Fase B: separació primària i selecció manual  
Els residus es descarregaran directament dins dels diferents contenidors d'emmagatzematge de la nau, si ja vénen seleccionats en origen, o s'acostaran en un espai de la nau per a una selecció manual.  
  
En aquesta fase se separaran els residus voluminosos i els considerats tòxics i perillosos (bateries, aerosols, envasos de vidre, llums, fluorescents...). Per a aquests últims es disposarà d'una zona mòbil separada de la resta i que disposarà d'una cubeta per a l'arreplega de lixiviats.  
  
Fase C: garbellament i separació (PT-SCREEN)  
Els residus s'introduiran en la PT-SCREEN amb l'ajuda d'una pala carregadora. En aquesta, es realitzarà un garbellament de fins, que eixiran per un dels costats, mentre que per l'altre es realitzarà una separació manual en cabina.  
Cada una de les fraccions i elements seleccionats es classificarà en funció de la seua tipologia i es depositarà en la zona seleccionada per al seu emmagatzematge provisional.  
Els residus fins procedents del garbellament i els separats de la zona de cabina es depositaran en els contenidors corresponents.  
Fase D: premsatge i embalat  
En els casos que siga necessari, els productes són transportats a l'entrada de la premsa embaladora. Aquesta s'alimentarà segons la seua tipologia, i s'obtindran bales dels diferents productes que seran arreplegades per a la seua posterior venda.  
Fase E: Transferència  
Tots aquells residus que han sigut separats i classificats en la planta, i que siguen susceptibles de ser reciclats en altres instal·lacions externes, seran transferits a altres gestors.  
Els materials premsats i embalats es vendran a altres gestors per a la seua incorporació com a matèria primera en altres processos productius.  
  
Adequació de la nau  
L'espai es dividirà en diferents àrees de treball:  
 Àrea de descàrrega i de selecció primària.  
 Zona d'emmagatzematge de materials classificats.  
 Zona de garbellament i selecció.  
 Zona de premsatge i embalat.  
 Zona d'emmagatzematge de materials reciclats.  
Àrea de descàrrega  
L'àrea de descàrrega dels residus entrants a la planta es localitzarà en la part central de la nau sobre una zona pavimentada.  
Zona d'emmagatzematge de materials classificats.  
Aquesta zona serà constituïda per contenidors, separats entre ells de manera suficient per a ser transportats.  
Es dedicarà cada contenidor a un tipus de material, existint bàsicament espai per a emmagatzemar plàstics, paper i cartó, fusta i metalls.  
  
Els materials tòxics o perillosos s'emmagatzemaran temporalment en contenidors mòbils i estancs, que quedaran separats de la resta en una zona específica de la nau.  
L'emplaçament dels residus tòxics o perillosos complirà amb la legislació i normes tècniques d'aplicació. En concret:  
 Té sòl impermeable (solera de formigó).  
 Està coberta de la pluja (nau tancada amb teulada).  
 Cubeta per a vessaments amb capacitat suficient per a evitar la contaminació derivada de vessaments accidentals.  
 Allunyat de la xarxa de sanejament.  
Els residus s'emmagatzemaran en contenidors o envasos específics per a cada residu. Aquests contenidors o envasos aniran sobre la cubeta per la qual cosa els residus no tindran contacte directe amb la solera de formigó de la nau.  
Les cubetes de retenció són de dos tipus possibles, amb reixeta o sense reixeta, depenent del material dels contenidors. Les cubetes de retenció amb reixeta s'utilitzaran sota els bidons metàl·lics i les cubetes de retenció sense reixeta s'utilitzaran per als bidons de plàstic i per a altres envasos.  
En cas de vessament accidental dels residus es realitzarà la seua arreplega immediata, col·locant draps en el sòl al voltant del residu per a evitar que el residu es disperse per la superfície pavimentada del sòl.  
Referent a la xarxa de lixiviats de les diferents àrees de la planta, s'especifica que la nau compta amb una xarxa de lixiviats amb les seues degudes arquetes, i també amb la xarxa d'evacuació d'aigües sanitàries connectada al clavegueram.  
Zona de garbellament i selecció.  
La zona de garbellament i selecció consisteix en un espai de la nau, on es trobarà la PT-SCREEN. Es tracta d'una màquina formada per un garbell que s'alimentarà amb l'ajuda d'una pala carregadora i una cabina de selecció manual amb quatre llocs de selecció.  
Àrea de premsatge i embalat.  
L'àrea de premsatge i embalat consisteix en un espai de la nau on es trobarà la premsa. Aquesta s'alimentarà amb l'ajuda d'una pala carregadora.  
Zona d'emmagatzematge de materials reciclats.  
El material premsat i embalat s'emmagatzemarà en piles en els laterals de la nau, separant les diferents fraccions produïdes segons la demanda del mercat local.  
  
Tipologia de residus admesos.  
El centre projectat només rebrà residus municipals voluminosos, residus industrials no perillosos (plàstics, fusta, metalls...) i residus de la construcció i demolició (RCD) per mitjà de contenidors d'obra.  
  
  
Tipologia del residu Tones teòriques tractades a l'any  
Residus municipals voluminosos 894 t  
Residus industrials no perillosos 9.553 t  
RCD procedents de demolició i obra en contenidor 125.397 t  
  
  
Així, el centre tindrà una capacitat de tractament de 135.844 t/any. Considerant 220 dies hàbils de funcionament de la planta a l'any, s'estima una capacitat de tractament diària de 617 tones.  
En l'entrada de la planta existirà un cartell amb la llista de residus admesos en la instal·lació, d'acord amb la llista europea de residus publicada per Ordre MAM 304/2002. La llista de residus sol·licitada pel promotor és:  
LER 03 Residus de la transformació de la fusta i de la producció de la fusta i de la producció de taulers i mobles, pasta de paper i cartó.  
  
 030101 Residus de corfa i suro.  
 030105 Serradura, borumballes, retalls, fusta, taulers de partícules i xapes diferents dels mencionats en el codi 030104.  
 030199 Residus no especificats en una altra categoria.  
 030301 Residus de corfa i fusta.  
 030308 Residus procedents de la classificació de paper i cartó destinats al reciclatge.  
LER 15 Residus d'envasos; absorbents, draps de neteja, materials de filtració i robes de protecció no especificats en una altra categoria.  
  
 150101 Envasos de paper i cartó.  
 150102 Envasos de plàstic.  
 150103 Envasos de fusta.  
 150104 Envasos metàl·lics.  
 150105 Envasos compostos.  
 150106 Envasos mesclats.  
 150107 Envasos de vidre.  
 150109 Envasos tèxtils.  
LER 16 Residus no especificats en un altre capítol de la llista.  
 160117 Metalls ferris.  
 160118 Metalls no ferris.  
 160119 Plàstics.  
 160120 Vidres.  
LER 17 Residus de la construcció i demolició.  
 170101 Formigó.  
 170102 Rajoles.  
 170103 Teules i materials ceràmics.  
 170107 Mescles de formigó, rajoles, teules i materials ceràmics diferents de les especificades en el codi 170106.  
 170201 Fusta.  
 170202 Vidre.  
 170203 Plàstic.  
 170302 Mescles bituminoses diferents de les especificades en el codi 170301.  
 170401 Coure, bronze i llautó.  
 170402 Alumini.  
 170403 Plom.  
 170404 Zinc.  
 170405 Ferro i acer.  
 170406 Estany.  
 170407 Metalls mesclats.  
 170411 Cables diferents dels especificats en el codi 170410.  
 170604 Materials d'aïllament diferents dels especificats en els codis 170601 i 170603.  
 170802 Materials de construcció a partir d'algeps diferents dels especificats en el 170801.  
 170904 Residus mesclats de construcció i demolició diferents dels especificats en els codis 170901, 170902 i 170903.  
LER 20 Residus municipals (residus domèstics i residus assimilables procedents dels comerços, indústries i institucions), incloses les fraccions arreplegades selectivament.  
 200101 Paper i cartó.  
 200102 Vidre.  
 200110 Roba.  
 200111 Teixits.  
 200136 Equips elèctrics i electrònics rebutjats diferents dels especificats en els codis 200121, 200123 i 200135.  
 200138 Fusta diferent de l'especificada en el codi 200137.  
 200139 Plàstics.  
 200140 Metalls.  
 200199 Altres fraccions no especificades en una altra categoria.  
 200301 Mescles de residus municipals.  
 200307 Residus voluminosos.  
 200399 Residus municipals no especificats en una altra categoria.  
Manteniment:  
El projecte compta amb un pla de manteniment de la maquinària i equips, a fi d'evitar avaries que pogueren ocasionar pèrdues econòmiques a la planta i també problemes mediambientals derivats de la parada de les instal·lacions.  
La instal·lació es mantindrà sota unes escrupoloses condicions de neteja. Es consideren objecte de neteja l'interior de la nau, la parcel·la i el seu perímetre, i també les superfícies i vies d'accés exteriors que es vegen afectades per la seua activitat.  
Diàriament s'arreplegaran els materials que hagen pogut dispersar-se fora de les zones de recepció o emmagatzematge.  
Tramitació administrativa  
L'expedient s'inicia en data 23 d'abril de 2010, amb la recepció en el Servei d'Avaluació d'Impacte Ambiental d'una consulta sobre si l'activitat de referència està sotmesa a declaració d'impacte ambiental, remesa per la Direcció Territorial de Medi Ambient d'Alacant. En la sol·licitud, s'adjunta una memòria resum de l'activitat en format paper.  
  
El 31 de maig de 2010, el Servei d'Avaluació d'Impacte Ambiental contesta a la consulta amb un informe en què es determina que l'activitat està sotmesa al procediment d'avaluació d'impacte ambiental.  
  
Posteriorment, el 2 de març de 2012, es rep en el registre de Conselleria d'Infraestructures, Transport i Medi Ambient una sol·licitud d'informe de suficiència de documentació per al procediment d'avaluació d'impacte ambiental, remés per la Direcció Territorial de Medi Ambient d'Alacant. La sol·licitud adjunta el corresponent estudi d'impacte ambiental i un CD amb documentació complementària. Així mateix, en la sol·licitud s'assenyala la resta dels òrgans als quals es remet la documentació per al seu estudi.  
El 20 de juny de 2012, el Servei d'Avaluació d'Impacte Ambiental contesta a la sol·licitud anterior amb un informe en què s'assenyala que, a falta d'una anàlisi tècnica en profunditat, la documentació rebuda és prou per a l'inici del procediment d'avaluació ambiental. A més, se sol·licita la remissió al servei de tots els informes emesos per les distintes administracions públiques consultades.  
El 25 de març de 2013, es rep en el registre de Conselleria d'Infraestructures, Transport i Medi Ambient una sol·licitud de declaració d'impacte ambiental, remesa per la Direcció Territorial de Medi Ambient d'Alacant. La sol·licitud adjunta tant el certificat de resultat del tràmit d'informació pública com els informes rebuts fins a la data en l'esmentada direcció territorial.  
Finalment, el 19 de juny de 2013 es rep en el Servei d'Avaluació d'Impacte Ambiental reiteració de sol·licitud de declaració d'impacte ambiental, remesa per la Direcció Territorial de Medi Ambient d'Alacant. La sol·licitud incorpora la còpia dels últims informes rebuts respecte d'això.  
El tràmit d'informació pública del projecte es va dur a terme per mitjà de la inserció del corresponent anunci en el DOGV número 6914, de 30 de novembre de 2012. El certificat, de 18 de gener de 2013, i firmat pel secretari de l'Ajuntament del Verger, indica que s'ha exposat l'expedient al públic durant 30 dies hàbils, i no s'hi van presentar al·legacions.  
Consultes a administracions i informes rebuts.  
1r. L'informe de compatibilitat urbanística municipal, de 26 de gener de 2009, indica que la instal·lació es localitza en sòl urbà industrial on l'ús resulta compatible, per la qual cosa emet informe favorable a aquesta actuació.  
2n. Realitzades consultes pel Servei Territorial de Medi Ambient d'Alacant, es reben els informes següents:  
A) Informe del Servei d'Infraestructura Verda i Paisatge, d'11 de maig de 2012. En el dit informe s'assenyala: «[...] a la vista de l'anteriorment establit, cal concloure que l'actuació pretesa, consistent en la implantació d'una planta de selecció i transferència de residus no perillosos en una nau existent en sòl urbà industrial, no requereix estudi d'integració paisatgística».  
B) Informe de la Direcció General de Patrimoni Cultural, de 26 de març de 2012. En el dit informe s'estableix: «La documentació presentada acredita l'emplaçament de l'AAI/02/2011 en un sòl industrial ja executat i en una nau construïda [...]. Atés que no és possible la realització d'estudis previs i preventius a l'execució de l'obra, no té objecte la resolució de la Direcció General de Patrimoni Cultural. Si de totes maneres, el procediment així ho fa necessari, la documentació presentada no permet evacuar cap resolució en relació a l'EIA, mentre l'estudi patrimonial, a què es refereix l'article 11 de la Llei 4/1998, d'11 de juny, de la Generalitat, del patrimoni cultural valencià, no es trobe realitzat, finalitzat i s'incloga en l'esmentat document, incloent-hi en les seues conclusions les mesures correctores propostes si n'hi ha.»  
C) Informe del Servei de Gestió de Residus, de 6 d'agost de 2012. En l'esmentat informe s'estableix:  
1r. La codificació de les operacions de gestió i els residus sol·licitats, d'acord amb l'Ordre MAM/304/2002. Operació de Valoració R12. Intercanvi de residus per a sotmetre'ls a qualsevol de les operacions enumerades entre R1 i R11. Queden ací incloses operacions prèvies a la valoració inclòs el tractament previ, operacions com ara el desmuntatge, la classificació, la trituració, la compactació, la pel·letització, l'assecatge, la fragmentació, el condicionament, el reenvasat, la separació, la combinació o la mescla, prèvies a qualsevol de les operacions enumerades d'R1 i R11.  
2n. La llista de residus no perillosos que seran admissibles en la planta.  
3r. Una sèrie de condicionants generals en l'exercici de l'activitat de gestió de residus, amb especificacions relatives als residus d'aparells elèctrics i electrònics i als pneumàtics fora d'ús.  
4t. Prescripcions relatives a la producció de residus perillosos.  
Consideracions ambientals  
1r. L'activitat s'exercirà en l'interior d'una nau situada en un polígon industrial consolidat, que compta amb els serveis d'abastiment d'energia i aigua i també d'una xarxa d'evacuació d'aigües residuals.  
  
2n. Els principals aspectes mediambientals de la instal·lació són:  
A.1) Afecció a la qualitat atmosfèrica: producció de sorolls.  
Entre la documentació revisada s'inclou un estudi acústic. En ell s'especifica que les quatre fonts de producció de sorolls en l'activitat són: el centre de garbellament i selecció, la premsa, una pala carregadora i el trànsit de camions.  
Segons l'estudi acústic, els nivells produïts per la maquinària de la planta són els següents: a un metre, 60 dB, i de set a nou metres, 50 dB. Considerant que el projecte s'ubica en polígon industrial, que l'activitat productiva es desenvoluparà en horari laborable diürn, i que els habitatges més pròxims es troben a una distància aproximada de 400 metres en línia recta, s'estima que el valor màxim d'emissió de sorolls és acceptable.  
No obstant això, per a evitar que els valors de sorolls augmenten, es poden realitzar mesures preventives, com la descàrrega de materials des de la menor altura possible i l'adequat manteniment dels equips de treball segons les instruccions del fabricant.  
En tot cas, haurà de complir-se amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica.  
En el cas de superar els límits establits en la legislació, hauran d'aplicar-se mesures correctores addicionals, com l'aïllament de les màquines per mitjà de coberta metàl·lica forrada interiorment amb fibra de vidre i amb juntes de goma o la creació i manteniment d'una pantalla vegetal en tot el perímetre de la instal·lació que addicionalment pot servir com a mesura d'integració paisatgística i com a barrera de circulació de partícules.  
A.2) Afecció a la qualitat atmosfèrica: producció de pols i partícules.  
  
La producció de pols i altres partícules es deu principalment a la recepció de materials d'obra i demolició, sobretot en el moment de la descàrrega, separació i classificació. Aquests residus seran humitejats per mitjà d'aspersors per a evitar l'alçament de pols d'aquests abans de començar el procés de tractament, i també després de la trituració i garbellament.  
Per a evitar la emissió de partícules, totes les operacions de descàrrega, classificació i preparat de residus hauran de realitzar-se en l'interior de la nau. Els residus metàl·lics que puguen desprendre partícules pulverulentes s'emmagatzemaran en contenidors proveïts de tancament o es disposarà d'una lona que evite la seua dispersió pel vent, ubicant-se en zones protegides.  
No s'admetrà l'entrada de camions amb la càrrega descoberta.  
B) Afecció al sòl per possibles infiltracions de lixiviats. Com ja s'ha assenyalat, la instal·lació s'ubica en nau industrial, amb solera impermeabilitzada, en polígon industrial consolidat, per la qual cosa el possible impacte es considera compatible.  
Distingirem tres tipus d'aigües: lixiviats, pluvials i sanitàries.  
 Lixiviats: no inclouran contaminació per productes tòxics o perillosos, perquè els residus tòxics i perillosos s'emmagatzemaran evitant vessaments utilitzant per a això cubetes de retenció. A més, en cas de vessament accidental, es realitzarà l'arreplega immediata per mitjà de draps o altres materials absorbents que es gestionaran com a residus tòxics i perillosos.  
La nau compta amb una xarxa de lixiviats que, segons el projecte, seran evacuats cap a una arqueta de lixiviats i posteriorment a la xarxa de clavegueram del polígon industrial.  
 Pluvials: l'exterior de la parcel·la està impermeabilitzat per mitjà de solera de formigó. Ja que no es realitzaran activitats en l'exterior de la nau, s'admet que les aigües pluvials exteriors aboquen directament a la xarxa de clavegueram del polígon. No obstant això, s'haurà de realitzar una neteja de l'exterior de la nau per mitjà d'agranat per a evitar que les aigües pluvials arrosseguen partícules.  
 Aigües sanitàries: les aigües residuals sanitàries s'abocaran directament a la xarxa de clavegueram.  
El promotor haurà d'obtindre la corresponent autorització per a l'abocament de les aigües residuals a la xarxa de clavegueram del polígon. Els paràmetres de qualitat de l'aigua d'abocament compliran els límits establits per l'EPSAR o, en cas d'existir i ser més restrictius, en l'ordenança municipal d'abocaments. Si és necessari, haurà d'aplicar les mesures correctores necessàries per a complir amb els esmentats límits.  
3r. El promotor, Excavaciones Blas Antequera, SL, està donat d'alta com a xicotet productor de residus tòxics i perillosos amb el número d'autorització 03/18072/CV. No obstant això, comprovada l'esmentada autorització, aquesta correspon a un altre centre ubicat al carrer de Miraflor, núm. 14, del municipi de Dénia, del qual també és titular el promotor.  
S'haurà de realitzar, per tant, la pertinent inscripció com a xicotet productor de residus tòxics i perillosos per a les instal·lacions objecte de la present declaració d'impacte ambiental.  
Els possibles residus perillosos generats en la instal·lació són:  
  
Codi LER Descripció t/any  
080415 Residus líquids aquosos que contenen adhesius o segellants amb dissolvents orgànics o altres substàncies perilloses. 0,5 t/any  
130205 Olis minerals no clorats de motor, de transmissió mecànica i lubricants. 0,5 t/any  
130502 Llots de separadors d'aigua/substàncies olioses. 0,5 t/any  
130703 Altres combustibles (incloses mescles). 0,5 t/any  
150202 Absorbents, materials de filtració (inclosos els filtres d'oli no especificats en una altra categoria), draps de neteja i robes protectores contaminats per substàncies perilloses. 0,5 t/any  
160601 Bateries de plom. 0,5 t/any  
200121 Tubs fluorescents i altres residus que contenen mercuri. 0,5 t/any  
  
  
El promotor, Excavaciones Blas Antequera, SL, disposa dels següents compromisos d'acceptació de residus pels gestors autoritzats corresponents:  
 J.M. Codina, SL. Residus que els gestiona: 150110, 130110, 130205, 130206, 130307, 160601, 150202, 140603, 170407, 200102, 170203.  
 Recuperaciones y Desguaces Toló. Residus que els gestiona: 170405.  
 Insa Turbo Industrias del Neumático, SAU. Residus que els gestiona: 160103.  
No obstant això, els compromisos d'acceptació de residus es refereixen als residus generats en les instal·lacions del promotor ubicades en el carrer de Miraflor, núm. 14, del municipi de Dénia.  
A més, revisades les autoritzacions dels gestors amb què el promotor té compromisos d'acceptació de residus en la pàgina web de CITMA (a data 20.12.2013), es comprova que:  
J.M. Codina, SL, té les autoritzacions següents:  
 1160/T/RNP/CV. Transport de residus no perillosos.  
 592/AAI/CV. Emmagatzematge de residus perillosos, inclou entre altres els següents codis LER: 130110\*, 130205\*, 130206\*, 130307\*, 140603\*, 150110\*, 150202\* i 160601\*. Emmagatzematge de residus no perillosos, inclou entre altres els següents codis LER: 170203 i 170407.  
  
 719/TP/CV. Transport de residus perillosos.  
Recuperacions i desballestaments Toló, SA, té les autoritzacions següents:  
 121/T01/CV. Transport de residus perillosos.  
 309/RA/RTP/CV. Recollidor magatzemista de residus perillosos.  
 420/T02/CV. Transport de residus no perillosos.  
 661/RT/RTP/CV. Arreplegat i transport de residus perillosos.  
 88/A/RNP/CV. Emmagatzematge de residus no perillosos: disposa d'autorització per al codi 170405.  
Insa Turbo Indústries del Neumático, SA. Disposa de l'autorització:  
  
 173/T02/CV. Transport de residus no perillosos.  
Del que es conclou que el promotor no té compromís de gestió per gestor autoritzat per als residus perillosos següents: 080415, 130502, 130703 i 200121.  
Es requereix, en conseqüència, l'obtenció de compromisos d'acceptació de residus en què s'indique específicament que es refereixen a les instal·lacions localitzades al carrer d'Elx, núm. 28, del polígon industrial, sector E, lot núm. 4, del municipi del Verger, i els compromisos d'acceptació de residus per gestor autoritzat per a la gestió dels residus 080415, 130502, 130703 i 200121.  
4t. Revisat l'informe del Servei de Gestió de Residus referit a l'activitat projectada.  
 En el llistat de residus no perillosos es consideren admissibles en la planta alguns residus no sol·licitats pel promotor. Concretament s'inclouen els residus corresponents als codis: 150203, 160103, 170504, 191201, 191202, 191203, 191204, 191205, 191207, 191208 i 191209. La inclusió del codi 160103 (pneumàtics fora d'ús) es condiciona al compliment de la normativa relacionada.  
 Per contra, s'eliminen de la llista els codis corresponents a residus no perillosos de naturalesa indefinida (030199, 200199, 200301, 200307 i 200399).  
 Es condiciona l'admissió de determinats residus no perillosos a la procedència o no inclusió en el servei municipal d'arreplega domiciliària.  
 S'admet la recepció i gestió del codi LER 200136 equips elèctrics i electrònics rebutjats diferents dels especificats en els codis 200121, 200123 i 200137 complint el que estableix el Reial decret 208/2005, de 25 de febrer, sobre aparells elèctrics i electrònics i la gestió dels seus residus.  
En conseqüència, la part dispositiva d'aquesta declaració estableix l'ajust del llistat definitiu de residus admesos en planta i inclou un condicionant addicional relatiu als residus no sol·licitats, però admissibles, per si es considerara l'opció de procedir a la seua gestió.  
5é. Comprovada la ubicació de l'activitat respecte a la informació subministrada per la cartografia disponible en la Conselleria d'Infraestructura, Territori i Medi Ambient, s'assenyala que:  
 La ubicació de l'activitat no està inclosa com a terreny forestal d'acord amb el pla d'acció territorial forestal de la Comunitat Valenciana (PATFOR). Aprovat en el Decret 58/2013, de 3 de maig.  
 D'acord amb el vigent pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA), la ubicació no correspon a zona amb risc d'inundació.  
  
 D'acord amb l'inventari de la xarxa de vies pecuàries de la Comunitat Valenciana, les vies pecuàries més pròximes a l'activitat projectada són la colada del Camí Vell de Gandia i la colada de l'Assagador Reial, amb una distància aproximada de 570 metres i de 690 metres respectivament en els seus punts més pròxims a aquesta. Les dites vies pecuàries no es veuen afectades per l'activitat.  
 L'activitat proposada està inclosa dins de la zona d'afecció del pla d'ordenació de recursos naturals (PORN) del Parc Natural de la Marjal de Pego-Oliva, establit per Decret 280/2004, de 17 de desembre, del Consell de la Generalitat. No obstant això, ja que l'activitat proposada s'ubica en polígon industrial consolidat el planejament del qual ha de complir amb les prescripcions establides en el citat PORN, i l'activitat disposa del preceptiu certificat de compatibilitat urbanística, no es considera necessari exigir requisits addicionals per a la protecció del Parc Natural de la Marjal de Pego-Oliva.  
 La ubicació del projecte no afecta cap altre espai natural protegit de la província d'Alacant, ni a cap altra figura reglamentada en desplegament de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana.  
 El projecte no té afeccions territorials derivades de la proximitat d'elements naturals o d'infraestructures humanes.  
 Quant a la cartografia de riscos, l'únic risc de la zona és l'alta vulnerabilitat de l'aqüífer. No obstant això, el projecte es desenvolupa en l'interior d'una nau impermeabilitzada amb solera de formigó i situada en polígon industrial.  
6é. El programa de vigilància ambiental proposat en l'estudi d'impacte ambiental no concreta la periodicitat amb què han de realitzar-se les diferents mesures de vigilància ambiental. A més es considera que ha d'incloure entre les mesures a realitzar:  
 La inspecció de la impermeabilització del paviment de la nau.  
 La revisió dels recipients d'emmagatzematge de residus perillosos.  
 La inspecció de l'estat de l'arqueta de lixiviats.  
 La quantificació dels nivells d'immissió de pols i partícules.  
 La realització de les auditories acústiques previstes en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
 El manteniment preventiu de les instal·lacions i neteja de l'interior de la nau i de la parcel·la i perímetre d'aquesta.  
Consideracions jurídiques  
1r. El projecte examinat constitueix, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
2n. L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental, i en les altres disposicions que se li apliquen.  
3r. L'article 5 de la Llei 2/1989, de 3 de març, d'Impacte Ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
4t. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte de «planta de selecció i transferència de residus no perillosos», promogut per Excavaciones Blas Antequera, SL, que s'ubica al carrer d'Elx, núm. 28, dins del pla parcial industrial, sector E, lot núm. 4, en el terme municipal del Verger (Alacant), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, i també els condicionants del punt segon de la present resolució.  
  
  
Segon  
Se supedita l'execució del projecte esmentat al compliment dels condicionants següents:  
1. En l'entrada de la planta s'exposarà un cartell amb el llistat de residus admesos en la instal·lació, d'acord amb la llista Europea de Residus publicada per Ordre MAM 304/2002.  
El llistat definitiu de residus admissibles en la planta de classificació i transferència de residus no perillosos serà el resultant d'introduir en el llistat sol·licitat pel promotor (detallat en l'apartat de descripció del projecte de la part expositiva d'aquesta declaració) les modificacions següents:  
S'eliminaran els codis:  
 030199 Residus no especificats en una altra categoria.  
 200199 Altres fraccions no especificades en una altra categoria.  
 200301 Mescles de residus municipals.  
 200307 Residus voluminosos.  
 200399 Residus municipals no especificats en una altra categoria.  
Els residus que es detallen a continuació es podran admetre amb les especificacions següents:  
 Quan es tracte de residus no inclosos en el servei municipal d'arreplega domiciliària: 150101, 150102, 150103, 150104, 150105, 150106, 150107, 150109, 200101, 200102, 200110, 200111, 200138, 200139 i 200140.  
 Quan es tracte de residus procedents de la separació en origen en una obra de construcció o demolició: 170201, 170202, 170203, 170302, 170401, 170402, 170403, 170404, 170405, 170406, 170407 i 170411.  
  
 Sempre que es complisca el que estableix el Reial decret 208/2005, de 25 de febrer, sobre aparells elèctrics i electrònics i la gestió dels seus residus: 200136.  
2. Si s'opta per gestionar els residus no sol·licitats en la documentació aportada, però admissibles basant-se en l'informe del Servei de Gestió de Residus, s'ampliarà el llistat conseqüentment, i s'ajustaran al condicionant següent:  
 Per als pneumàtics fora d'ús (LER 160103) caldrà ajustar-se a les disposicions del Reial decret 1619/2005, de 30 de desembre, sobre la gestió de pneumàtics fora d'ús, i en el Decret 2/2003, de 7 de gener, del Consell de la Generalitat, pel qual s'aprova el Reglament de la producció, possessió i gestió dels pneumàtics fora d'ús a la Comunitat Valenciana.  
3. El titular de l'activitat haurà d'inscriure la instal·lació en el registre de xicotets productors de residus tòxics i perillosos.  
4. L'activitat haurà d'obtindre compromisos d'acceptació de residus per gestors autoritzats per a la totalitat dels residus perillosos que es generen en el desenvolupament d'aquesta. Els compromisos hauran d'indicar específicament que es refereixen a les instal·lacions localitzades al carrer d'Elx, núm. 28, del polígon industrial, sector E, lot núm. 4, del municipi del Verger.  
Tots els compromisos d'acceptació de residus hauran d'estar permanentment en vigor, i a disposició de l'autoritat ambiental competent.  
En el termini de tres mesos hauran d'aportar còpies compulsades dels documents d'acceptació actualitzats dels residus perillosos generats, emesos per gestor degudament autoritzat, a nom del titular de l'activitat com a productor d'aquests.  
5. Es complirà en tot cas el que disposa la Llei 22/2011, de 28 de juliol, de residus i sòls contaminats.  
 L'activitat haurà d'obtindre les preceptives autoritzacions administratives per a la gestió de residus que atorga la Direcció General de Qualitat Ambiental d'aquesta Conselleria.  
 L'emmagatzematge i gestió, i la posterior entrega a gestors autoritzats, seran conformes a la naturalesa i perillositat de cada un dels residus.  
 Es disposarà d'un arxiu físic o telemàtic on s'arreplegue per ordre cronològic la quantitat, la naturalesa, l'origen, la destinació i el mètode de tractament dels residus. A aquest arxiu s'incorporarà la informació continguda en l'acreditació documental de les operacions de producció i gestió de residus. La informació arxivada es guardarà durant, almenys, tres anys. Aquesta documentació estarà a disposició de les administracions públiques competents que així ho requerisquen.  
6. Respecte a les aigües residuals generades en el normal exercici de l'activitat, el titular de l'activitat haurà de disposar de la preceptiva autorització d'abocament d'aigües a la xarxa del polígon, concedida per l'autoritat municipal. Els paràmetres de qualitat de l'aigua d'abocament respectaran els límits establits per l'entitat pública de sanejament d'aigües residuals o, en cas de ser més restrictius, els assenyalats per l'ordenança municipal d'abocaments de l'Ajuntament del Verger. Si fóra necessari s'aplicaran les mesures correctores pertinents per a complir amb els dits límits.  
7. Haurà de realitzar-se una auditoria acústica a la posada en funcionament de l'activitat i, posteriorment, les corresponents d'acord amb la periodicitat establida en l'article 18 del Decret 266/2004, de 3 de desembre, del Consell, que desenvolupa la Llei 7/2002, de 3 de desembre, de la Generalitat Valenciana, de protecció contra la contaminació acústica. Les auditories acústiques es realitzaran per un organisme de control autoritzat, fent constar els resultats en un llibre de control que estarà a disposició de l'administració competent. En cas de superar els nivells sonors permesos per la llei, s'establiran les mesures correctores pertinents.  
8. El programa de vigilància ambiental, sense perjudici de les mesures proposades en l'estudi d'impacte ambiental, haurà d'incloure els controls periòdics següents:  
a) Manteniment preventiu de les instal·lacions i equips de l'activitat, i també la neteja diària, tant de l'interior de la nau com de la parcel·la i perímetre d'aquesta.  
b) Almenys, setmanalment s'inspeccionarà:  
b.1. La impermeabilització del paviment de la nau.  
b.2. Els recipients d'emmagatzematge de residus perillosos, comprovant que no hi ha defectes estructurals ni fugues.  
b.3. L'arqueta de lixiviats.  
c) Quantificació dels nivells d'immissió de pols i partícules per mitjà de captadors, amb la periodicitat mínima establida en la legislació vigent. Les mesures es prendran, almenys, en el perímetre de la planta.  
  
d) Realització d'auditories acústiques d'acord amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica.  
9. S'haurà de dur un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores propostes i la comprovació de la seua eficàcia. Aquest registre documentat inclourà a més el resultat dels controls i autocontrols periòdics legalment exigibles en el control d'abocaments d'aigües residuals i emissions. Tota la documentació del programa de vigilància ambiental estarà a disposició de les autoritats competents.  
  
10. Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjudici que puguen utilitzar-se els mitjans que en defensa dels seus drets estimen pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 20 de gener de 2014. El director general d'Avaluació Ambiental i Territorial: Juan Giner Corell.»  
  
València, 14 de juny de 2017. El director general de Medi Natural i d'Avaluació Ambiental: Antoni Marzo i Pastor.